**Megbízási Szerződés**

**Borbemutató Megtartására**

Amely létrejött egyrészről a/az/- cégnév/név: …………………

székhely/lakcím: ……………………..,

képviselő és beosztása/anyja neve: ………………………,

cégjegyzékszám/nyilvántartási szám/SZIG: ……… **[[1]](#footnote-1)**………..,

adószám/adóazonosító jel: ……………………..,

statisztikai számjel: ………… **[[2]](#footnote-2)**………….,

bankszámlaszám: ………………………..,

képviselő: ………………………..,

mint „***Megbízó***”

másrészről a **PÉCSI TUDOMÁNYEGYETEM**

székhelye: 7622 Pécs, Vasvári Pál u. 4.,

intézményi azonosító: FI 58544,

csoport azonosító szám: 17783941-5-02,

adószám: 19308681-4-02,

statisztikai számjele: 19308681 8542 563 02,

bankszámlaszám: OTP 11731001-23135378,

a szerződéskötéssel érintett szervezeti egység: **Szőlészeti és Borászati Kutatóintézet**,

képviselő: Madaras Zoltán elnök

mint„***Megbízott***”,

(a továbbiakban külön-külön, mint „Fél”, együttesen, mint „Felek”) között az alulírott helyen és időben, az alábbi feltételek mellett:

1. **A szerződés tárgya**
   1. A jelen szerződés aláírásával a Megbízó megbízza a Megbízottat, hogy az alábbiakban részletezett feltételekkel **borbemutatót** és **szőlészeti szakmai bemutatót** tartson a Megbízó vendégei számára az alábbiakban meghatározott helyen és feltételek mellett, a jelen szerződésben meghatározott megbízási díj ellenében:
2. a bemutató helyszíne: **………………………………………**
3. a bemutató időpontja: **20… ………………………………..**
4. a bemutatón résztvevő vendégek létszáma: **…….**. **fő**
5. bemutatott borok száma: **….** **fajta**
6. kóstolási mennyiség: **0,5 dl/fajta/fő**
7. megbízási díj mértéke vendégenként: a borbemutató díja **………….,- Ft + ÁFA/fő** (bruttó ………….,- Ft/fő)

a szőlészeti szakmai bemutató díja **……………….,- Ft + ÁFA** (bruttó ……………,- Ft)

* 1. A Megbízott a megbízást a jelen szerződés aláírásával elfogadja.

1. **A teljesítéssel kapcsolatos rendelkezések**
   1. Felek megállapodnak abban, hogy a megbízási díj …. darab különböző, a Megbízott által előállított és palackozott borfajta bemutatásának és ezekhez sós aprósütemények (borkorcsolya) felszolgálásának díját, valamint a szőlészeti szakmai bemutató díját foglalja magában, ezért a Megbízó tudomásul veszi, hogy a Megbízott a bemutató helyszínén igényelt, a fenti mértéket, darabszámot meghaladó borfogyasztás díját jogosult az 1.1. pontban meghatározott megbízási díjon felül kiszámlázni.

* 1. A Megbízó tudomásul veszi, hogy köteles a Megbízott házirendjét betartani és vendégeivel is betartatni, valamint, hogy az általa, vagy a vendégei által e kötelezettség megszegésével a Megbízottnak okozott kárért a károkozóval egyetemlegesen köteles helytállni a Polgári Törvénykönyvről szóló 2013. évi V. törvény (a továbbiakban: „Ptk.”) vonatkozó kártérítési szabályai szerint.
  2. A Megbízott köteles a megbízást a tőle elvárható legmagasabb szakmai színvonalon, a Megbízó érdekeinek szem előtt tartásával ellátni.

1. **A megbízási díj és a fizetés módja**
   1. A Felek megállapodnak abban, hogy a Megbízott a megbízás teljesítéséért a jelen szerződés 1.1. pont f) alpontja szerinti egységár és c) alpontja szerinti létszám szorzatának és a szőlészeti szakmai bemutató jelen szerződés 1.1. f) alpontjában meghatározott díjának megfelelő összegű, tehát mindösszesen nettó ……………….,- Ft + ÁFA, így **mindösszesen bruttó ………………,- Ft**, azaz **mindösszesen bruttó ……………………….. Forint** megbízási díjra jogosult.
   2. A Felek rögzítik, hogy a megbízási díj – a jelen szerződés 2.1. pontjában írt többletfogyasztásért járó díjat ide nem értve – fix díj, mely a jelen szerződés hatálya alatt semmilyen oknál fogva nem változhat, és amely tartalmazza a Megbízottnak a megbízás teljesítése körében felmerült valamennyi kiadását és költségét.
   3. Az elszámolás és a kifizetés pénzneme: magyar forint (HUF)
   4. A Felek megállapodnak abban, hogy a fizetési határidő a Ptk. 6:130. § (1) bekezdése alapján a Megbízott számlájának kézhezvételével kezdődik, valamint hogy a számla kiegyenlítése a Ptk. 6:130. § (1) – (2) bekezdése alapján, 30 napon belül, banki átutalással történik a Megbízottnak az OTP 11731001-23135378 számú bankszámlaszámára.
   5. A Felek megállapodnak, hogy amennyiben a Megbízó a számla kiegyenlítésével késedelembe esik, a Megbízott a Ptk. 6:155. § (1) bekezdése szerinti késedelmi kamatra tarthat igényt.
2. **Kötbér**
   1. A Felek rögzítik, hogy a Megbízó a Ptk. 6:186. § (1) bekezdése alapján az alábbiak szerint pénz fizetésére kötelezi magát, ha olyan okból, amelyért felelős, a jelen szerződéstől eláll:
3. amennyiben a Megbízó az elállást az 1.1. pont b) alpontjában rögzített időpontot megelőző 30. napnál korábban jelenti be a Megbízott kapcsolattartásra feljogosított képviselőjének, úgy a kötbér mértéke a 3.1. pontban rögzített teljes nettó megbízási díj 10%-a,
4. amennyiben a Megbízó az elállást az 1.1. pont b) alpontjában rögzített időpontot megelőző 30. napnál később, de a 15. napnál korábban jelenti be a Megbízott kapcsolattartásra feljogosított képviselőjének, úgy a kötbér mértéke a 3.1. pontban rögzített teljes nettó megbízási díj 20%-a,
5. amennyiben a Megbízó az elállást az 1.1. pont b) alpontjában rögzített időpontot megelőző 15. napnál később jelenti be a Megbízott kapcsolattartásra feljogosított képviselőjének, úgy a kötbér mértéke a 3.1. pontban rögzített teljes nettó megbízási díj 30%-a.
   1. Az esedékessé vált kötbér összegéről a Megbízott kötbérértesítőt állít ki a Megbízó felé, amelyet a Megbízó annak kézhezvételétől számított tizenöt naptári napon belül köteles kiegyenlíteni a kötbérértesítőn feltüntetett bankszámlaszámra, banki átutalás útján.
6. **A szerződés időbeli hatálya, megszűnése és módosítása**
   1. A jelen szerződést a Felek annak mindkét Fél részéről történt aláírásának napjától kezdődő, és a Felek szerződésszerű teljesítéséig tartó határozott időtartamra kötik meg.
   2. A Felek rögzítik, hogy a jelen szerződést kizárólag írásban, közös megegyezéssel módosíthatják.
   3. A jelen szerződés megszűnik:

* a Felek szerződésszerű teljesítésével,
* a Megbízó elállásával,
* rendkívüli felmondással.

* 1. A Felek megállapodnak abban, hogy a jelen szerződés indokolás nélküli (rendes) felmondással nem szüntethető meg.
  2. Bármelyik Fél, a másik Fél súlyos szerződésszegése esetén jogosult a jelen szerződést a szerződésszegő Félhez intézett egyoldalú, írásos, indokolással ellátott jognyilatkozatával, azonnali hatállyal felmondani.

1. **Vis Maior**
   1. A vis maior esemény (a továbbiakban: Vis Maior Esemény) olyan, a Felek akaratától, cselekedeteitől és személyétől függetlenül bekövetkező, emberi erővel el nem hárítható, előre nem látható, külső esemény, amely egyik Félnek sem róható fel, - mint például háború, polgári felkelés, munkabeszüntetés, természeti katasztrófa, sztrájk - amely számottevő módon akadályozza vagy lehetetlenné teszi a jelen Szerződés teljesítését, feltéve, hogy ezek a körülmények a jelen Szerződés aláírását követően jönnek létre, illetve a jelen Szerződés aláírását megelőzően jönnek ugyan létre, de a jelen Szerződés teljesítésére kiható következményeik az említett időpontban még nem voltak előre láthatóak.
   2. A Vis maior esemény mentesíti a Feleket a jelen szerződés szerinti kötelezettségeik teljesítése alól, olyan mértékben, amennyire a Vis maior esemény az érintett Felet gátolja a szerződéses kötelezettségeinek a teljesítésében. A mentesítés kizárólag arra az időre szól, ameddig a szóban forgó Vis maior esemény hatása fennáll.
   3. A Felek megállapodnak abban, hogy a jelen szerződés - részükre fel nem róható – nem teljesítését, illetve nem megfelelő teljesítését eredményező, az érdekkörükön kívül bekövetkezett Vis maior eseményekről egymást haladéktalanul értesítik és a következmények elhárításával kapcsolatban a Ptk. megfelelő szabályai szerint, egymással észszerűen és indokoltan együttműködve járnak el.
   4. A Vis maior események által érintett Fél köteles a másik Félnek haladéktalanul megküldött tájékoztatásában megjelölni a Vis maior esemény kezdetét, jellegét és - amennyiben lehetséges -, várható végét.
   5. A Vis maior esemény önmagában nem mentesíti az azt bejelentő Felet a jelen szerződés szerint egyébként teljesítendő olyan kötelezettségei alól, amelyek a Vis maior esemény bekövetkezését megelőzően már esedékesek voltak, illetve amelyek teljesítését a Vis maior esemény nem érinti.
2. **Titoktartás**
   1. A Felek kijelentik, hogy a szerződéses jogviszonyukkal kapcsolatosan, annak eredményeként, illetőleg egyéb módon tudomásukra jutott mindazon információt, adatot, amely a másik Félre, így különösen annak üzleti, pénzügyi, társasági jogviszonyaira vonatkozik (továbbiakban együtt: bizalmas információ), üzleti titokként kezelik, azokat harmadik félnek nem adják ki, illetve csak a jelen szerződés teljesítéséhez szükséges mértékben használják fel.
   2. A Felek kötelezettséget vállalnak arra, hogy a bizalmas információkat sem a jelen szerződés időbeli hatálya alatt, sem annak megszűnését követően nem teszik harmadik személyek számára hozzáférhetővé, vagy azokat egyéb, a jelen szerződés tárgyával össze nem függő módon nem használják fel, illetve azzal nem élnek vissza.
   3. Nem tartozik a titoktartási kötelezettség körébe azon adat, illetve információ,
      * + amely köztudomású;
        + amelyet nem a jelen szerződés megsértésével hoztak nyilvánosságra;
        + amely nyilvánosságra hozatali korlátozás nélkül a másik Fél birtokában volt már azelőtt, hogy azt a nyilvánosságra hozó Féltől megkapta volna;
        + amelyet a használó Fél olyan harmadik féltől kapott, aki jogszerűen szerezte meg vagy hozta létre azt, és akit nem köt a nyilvánosságra hozatali tilalom;
        + amelyet az egyik Fél a másik Fél bizalmas információjának felhasználása nélkül maga hozott létre; vagy
        + amelyet az adott Félnek - jogszabályban meghatározott - kötelessége átadni az illetékes hatóság számára,
        + amely az információs önrendelkezési jogról és az információszabadságról szóló 2011. évi CXII. törvény rendelkezései alapján közérdekű, vagy közérdekből nyilvános adatnak minősül.
   4. A titoktartási kötelezettségei megszegésével okozott kárért a szerződésszegő Fél kártérítési felelősséggel tartozik.
   5. A titoktartási és adatvédelmi kötelezettség a szerződő Felek alkalmazottját, tagját, megbízottját a Felekkel azonos módon terheli.
3. **A Felek egyéb megállapodásai**
   1. A Felek kötelezettséget vállalnak arra, hogy mindenkor a piaci tisztesség és a kölcsönös együttműködés fokozott követelményei szerint járnak el, a jelen szerződés teljesítésével kapcsolatos valamennyi releváns információt késedelem nélkül egymás tudomására hoznak.
   2. A Felek megállapodnak abban, hogy minden, a jelen szerződés keretében egymásnak küldött értesítésnek írott (levél, fax, e-mail) formában kell történnie. A Felek közti levelezés nyelve: magyar.
   3. A Felek megállapodnak abban, hogy egymáshoz intézett értesítéseit akkor tekintik megfelelően teljesítettnek, amennyiben azt a másik Félnek a jelen szerződésben meghatározott értesítési címére írásban – tértivevénnyel vagy a kézbesítést más módon igazoló levél, telefax, e-mail útján – küldték meg.
   4. A Felek megállapodnak abban, hogy amennyiben a tértivevényes postai küldemény „ismeretlen”, „ismeretlen helyre költözött”, „nem vette át”, „az átvételt megtagadta”, „kézbesítés akadályozott” jelzéssel érkezik vissza a feladóhoz, akkor már a kézbesítés megkísérlésének napján, ha pedig „nem kereste” jelzéssel, akkor a második kézbesítési kísérletet követő 5. munkanapon a küldemény kézbesítettnek minősül.
   5. A Felek jelen szerződéssel kapcsolatban kijelölt kapcsolattartói:

|  |  |
| --- | --- |
| A Megbízó részéről: | A Megbízott részéről: |
| Név: …………………………….  Telefonszám: …………………………….  E-mail cím: [………………………………](mailto:laszlo@rissac.hu) | Név: **Fazekas Orsolya**  Telefonszám: 06/20/337-6400  E-mail cím: fazekas.orsolya@pte.hu. |

A kapcsolattartó személyek feladata a kölcsönös, naprakész kapcsolattartás, tájékoztatás. A Felek rögzítik, hogy a kapcsolattartó személyek kizárólag a jelen szerződés teljesítésével kapcsolatban felmerülő operatív kérdésekben jogosultak eljárni, a szerződés módosítására, megszüntetésére, egyéb jognyilatkozat tételére nem jogosultak. A kapcsolattartók személyében bekövetkező esetleges változásról az érintett Fél haladéktalanul, szabályszerűen aláírt nyilatkozatban tértivevényes postai küldeményben, vagy személyes átadás-átvételben tájékoztatja a másik Felet úgy, hogy az átvétel időpontja és ténye igazolható legyen. A tájékoztatás tudomásul vételét a címzett Fél köteles haladéktalanul, írásban visszaigazolni. Ettől az időponttól kezdődően a kapcsolattartónak az újonnan bejelentett személy minősül. A kapcsolattartó személyének megváltozására vonatkozó bejelentés és annak visszaigazolása nem minősül szerződésmódosításnak.

A Felek kijelentik, hogy ismerik és alkalmazzák az információs önrendelkezési jogról és az információszabadságról szóló 2011. évi CXII törvényt, és a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló Európai Parlament és a Tanács (EU) 2016/679 rendeletét (GDPR). A személyes adatokat a Felek kizárólag a jelen szerződés teljesítésével összefüggésben, a szerződésben meghatározott feladatai ellátása érdekében, célhoz kötötten és a teljesítéshez szükséges mértékben és ideig használhatják fel.

* 1. A jelen szerződésben nem, vagy nem kellő részletességgel szabályozott kérdésekben a Ptk. rendelkezései irányadók.
  2. Felek a közöttük a jelen szerződéssel kapcsolatban felmerült vitás kérdéseket elsősorban együttműködésre feljogosított képviselőik útján, tárgyalásos úton kötelesek rendezni. Ennek eredménytelensége esetére a Felek hatáskörtől függően kikötik a Megbízott székhelye szerinti rendes bíróság kizárólagos illetékességét.

A jelen szerződés, melyet a Felek elolvastak, értelmeztek, és mint akaratukkal mindenben megegyezőt, jóváhagyólag írnak alá, négy eredeti, egymással mindenben megegyező példányban készült, amelyből három példány a Megbízottat, egy példány a Megbízót illet meg.

Pécs, 20…. ……………………….. Pécs, 20…. ………………………..

|  |  |
| --- | --- |
| …………………………...…………………  **PÉCSI TUDOMÁNYEGYETEM**  képviselő: Madaras Zoltán  PTE SZBKI elnök  Megbízott | …………………………...…………………  **…………………………………………..**  képviselő: ……………**[[3]](#footnote-3)**……………  beosztás: ………………………….  Megbízó |
| Ellenjegyzők a Megbízott részéről:  ……………………………  Ipacs-Szabó István  SZBKI főborász  szakmai ellenjegyző | ……………………………  Aladics-Nagy Annamária  pénzügyi ellenjegyző |

1. Gazdasági társaságok (pl. Kft., Bt.) esetében a cégjegyzékszámot, civil szervezetek (pl.: alapítvány, egyesület) esetében a nyilvántartási számot kell kitölteni. A nem megfelelő megnevezés TÖRLENDŐ. [↑](#footnote-ref-1)
2. Természetes (magán) személynek nincs statisztikai számjele. [↑](#footnote-ref-2)
3. Ha természetes személy a megbízó, akkor a képviselő névre és beosztására vonatkozó sorok törlendők! [↑](#footnote-ref-3)